
ДИРЕКЦИЯ „НАЦИОНАЛЕН ПАРК РИЛА” – БЛАГОЕВГРАД
МИНИСТЕРСТВО НА ОБРАЗОВАНИЕТО И НАУКАТА
НАЦИОНАЛЕН ДВОРЕЦ НА ДЕЦАТА
РУО - БЛАГОЕВГРАД
ОБЩИНА БЛАГОЕВГРАД
ЦПЛР - ЦЛТРДБ – БЛАГОЕВГРАД
ЮГОЗАПАДНО ДЪРЖАВНО ПРЕДПРИЯТИЕ ДП БЛАГОЕВГРАД

XIII НАЦИОНАЛЕН УЧЕНИЧЕСКИ КОНКУРС
„НАЦИОНАЛЕН ПАРК „РИЛА” – ПОЗНАТ И НЕПОЗНАТ”
27.11.2026 г., гр. Благоевград

I. ЦЕЛИ НА КОНКУРСА:
· Да се обогати екологичното образование и активизира творческото мислене на учениците чрез разработването и представянето на оригинални екологични идеи.
· Да се засили интереса на младите хора към проблемите на екологията и опазването на околната среда чрез използване на художествените средства и компютърните технологии.
· Да се насочи вниманието на младите хора към красотата и ценността на природата.
· Да се провокира въображението и креативността на участниците с цел формиране на активно гражданско поведение и чувство за отговорност към опазване на природата и биоразнообразието на територията на парка.
· Да се популяризира уникалното природно богатство на българската природа в НП „Рила”.

II. УСЛОВИЯ 
В конкурса могат да участват ученици от І до ХІІ клас от цялата страната в направленията:
· „Рисунка“ – І-ІV клас, V-VII клас и VIII-XII клас;
· „Разказ“ – V-VІІ клас;
· „Стихотворение“ или/и „Есе“ – VIIІ-ХІІ клас;
· „Фотография“ – I-XII клас;
· „Мултимедийна презентация“ – V-VII клас и VIII-XII клас;
· „Приложен еко-дизайн“ – V-VII клас и VIII-XII клас.

Участието във всички направления на конкурса е индивидуално. При създаване на творбите участниците могат да ползват теми от ученическия конкурс „НАЦИОНАЛЕН ПАРК „РИЛА” – ПОЗНАТ И НЕПОЗНАТ”: 
„Рила – водна планина“. „Съхраняване на биоразнообразието в Национален парк „Рила”. „Природните красоти на Национален парк „Рила“. „Резерватите в Национален парк „Рила”. „Правила на поведение в Национален парк „Рила”. „Екотуризъм в Национален парк „Рила”.

III. ИЗИСКВАНИЯ:
1. Конкурс „Рисунка“:
· рисунките да са на картон в размер 35/50 см без паспарту;
· материалите и техниката на рисуване са по избор;
· всяка рисунка може да бъде придружена с мото или кратко послание, отпечатано на отделен лист или на гърба на рисунката.

2. Конкурс за литературно творчество – „Разказ“, „Стихотворение“ или/и „Есе“:
Литературните творби трябва да са написани на шрифт Times New Roman, размер – 12-14 pt и изпратени в 3 /три/ екземпляра.

3. Конкурс „Фотография“:
· всеки участник може да представи до 2 /две/ черно-бели или цветни снимки;
· минимален формат на фотографиите – 20/30 см;
· Задължително условие е снимката да е с дата на заснемането;
· на гърба на снимките в долния десен ъгъл да се посочи: наименование и място на заснемане, име и фамилия на автора, клас, адрес, e-mail, телефон за връзка и населено място. 

4. Конкурс „Мултимедийна презентация“:
· разработките да са на флаш-памет;
· обем до 20 слайда и максимална продължителност на видоеформата до 10 минути;
· няма ограничения за използваните софтуерни продукти, материали и техники. Ще се поощряват разработки със собствен снимков материал и клипове, които са атрактивни, оригинални, достоверни и пряко свързани с Национален парк „Рила“;
· задължително условие е да се посочи: софтуерни продукти, които са използвани, име на произведението, име и фамилия на автора, клас, адрес, e-mail и телефон за връзка на училището, извънучилищното учреждение или друга институция, име на ръководителя, населено място.
Комисия от специалисти ще прегледа и оцени разработките.

5. Конкурс „Приложен еко-дизайн“
Всеки ученик може да представи макет, облекло, предмети за дома и други, изработени от естествени и рециклиращи се материали.

Данни за участниците и изпращане на творбите.
Всяка творба трябва задължително да съдържа данни за участника:
· име и фамилия; клас, училище, ЦПЛР, друга институция; клуб, школа /ако участва от извънкласна форма/; имена на ръководителя/учителя; точен адрес, телефон, e-mail /на училището, ИПУ, друга институция или на ръководителя/.
Всяка творба трябва да е придружена с Декларации за информирано съгласие на родител /настойник/ попечител на участник или на ученик (навършил 16-годишна възраст).
Изпращането на творбите да е на адрес по куриер или на място, с придружително писмо. Не се допускат творби, изпратени по електронен път.
Краен срок за изпращане - 12.11.2026 г. /четвъртък/
На адрес: 2700 гр. Благоевград, пл. „Мите Марков” № 1, ет.2 (сграда на Младежки дом)
ЦПЛР-ЦЛТРДБ – Благоевград, за конкурса „НП „РИЛА” – ПОЗНАТ И НЕПОЗНАТ” 2026

За повече информация относно конкурса: 
GSM: 0878 418 280; е-mail: info-106004@edu.mon.bg и тел.: 073/88 05 37, Дирекция „НП Рила“

IV. НАГРАДЕН ФОНД:
Във всяко направление и възрастова група ще бъдат раздадени по една първа, втора и трета награда /диплом и предметна награда/ и по две поощрения, осигурени от Дирекция „НП Рила”-Благоевград. Общият брой на наградите е 10 първи, 10 втори, 10 трети награди и 20 поощрения.
Откриването на изложбата с рисунките и фотографиите, отчитането на резултатите от конкурсите и награждаването ще се състоят на 27.11.2026 г. /петък/ в гр. Благоевград.
[bookmark: _GoBack]Представените в Ученическия конкурс творби не се връщат на участниците. Те остават в архива на Дирекция „НП Рила“ за използването им в пътуващи изложби и издаване на информационни и образователни материали за защитената територия. Организаторите си запазват правата да фотографират, записват, филмират и разпространяват творбите без да заплащат права и обезщетения за посочените дейности.

